L'orichen d'esta creyencia ye en a Edat Meya. Un pelegrín que veniba de Tierra Santa y que iba por a val de Tena ta Santiago de Compostela yera en la ermita ascuitando misa con atros pelegrins. En ixe mesmo inte prencipió a salir augua d'a fuent, que ya yera conoixita por os habitants d'a val. Quan veyió l'augua salir con una gayata flotando dencima d'ella lo pelegrín prencipió a chilar -Miraglo! Miraglo!- y contó a la chent d'o lugar que ixa mesma gayata le s'eba cayito a lo cauz d'o Churdán quan yera en Palestina y que agora la Santa le'n heba tornata.